**โครงการปีศักดิ์สิทธิ์ ค.ศ. ๒๐๑๔ –๒๐๑๕ และ ปีนักบวช ๒๐๑๕**

**หน่วยงาน** สังฆมณฑลราชบุรี

**ชื่อโครงการ** โครงการปีศักดิ์สิทธิ์ ค.ศ. ๒๐๑๔ –๒๐๑๕ และ ปีนักบวช ๒๐๑๕

**หน่วยงานที่รับผิดชอบ** ฝ่ายฯ และองค์กร/หน่วยงานในสังฆมณฑลราชบุรี

**ระยะเวลาดำเนินงาน** ๖ ธันวาคม ค.ศ. ๒๐๑๔ – พ.ย.๒๐๑๕

1. **หลักการและเหตุผล** : สำหรับเราคริสตชน ความเชื่อเป็นพระพรที่เราได้รับผ่านทางพระศาสนจักรเมื่อรับศีลล้างบาป ประวัติศาสตร์พระศาสนจักรในประเทศไทยระบุว่ามีมิชชันนารีคณะโดมินิกันชาวโปรตุเกสเดินทางทางเข้ามาในประเทศสยาม เมื่อ ค.ศ. ๑๕๖๗ ต่อมา ค.ศ. ๑๕๘๒ เป็นมิชชันนารีคณะฟรังซิสกันชาวสเปนเดินทางเข้ามาในประเทศสยามเป็นกลุ่มที่สอง ค.ศ. ๑๖๐๗ มิสชันนารีคณะเยสุอิตเดินทางเข้ามาในประเทศสยามเป็นกลุ่มที่สาม และในวันที่ ๒๒ สิงหาคม ค.ศ. ๑๖๖๒ มิสชันนารีคณะมิสซังต่างประเทศแห่งกรุงปารีส จากประเทศฝรั่งเศสเดินทางมาถึงกรุงศรีอยุธยา การถ่ายทอดพระพรพิเศษแห่งความเชื่อจึงเริ่มต้นในแผ่นดินสยาม เป็นรูปร่างอย่างชัดเจนและมีสถานะเป็น “ มิสซัง ”

ชุมชนแห่งความเชื่อที่ให้กำเนิดสังฆมณฑลราชบุรีคือชุมชนแห่งความเชื่อที่บางนกแขวก ซึ่งอพยพมาจากวัดกาลหว่าร์ กรุงเทพฯ สร้างวัดหลังแรกปี ค.ศ.๑๘๕๐ แต่ไม่มีพระสงฆ์ประจำ จนปี ค.ศ.๑๘๖๒ มีคุณพ่อลาบาแดลแห่งคณะมิสซังต่างประเทศแห่งปรุงปารีสมาอยู่ประจำที่วัดแม่พระบังเกิด บางนกแขวก ปีค.ศ.๑๙๒๙ คณะนักบวชซาเลเซียนมารับภาระงานต่อจากคณะมิสซังต่างประเทศแห่งกรุงปารีส ฯพณฯ กาเยตาโน ปาซอตตีได้รับเลือกเป็นประมุของค์แรกของสังฆมณฑลราชบุรี วันที่ ๓๐ มิถุนายน ค.ศ.๑๙๓๐ สังฆมณฑลราชบุรีแยกตัวออกจากสังฆมณฑลกรุงเทพฯ “Mission Sui Juris of Rajburi” ได้รับการยกฐานะเป็นสังฆมณฑลราชบุรี

๒๘ พฤษภาคม 1934 เป็น Prefecture Apostolic of Rajburi

๓ เมษายน 1942 เป็น Vicariate Apostolic of Rajburi

๑๘ ธันวาคม ๑๙๖๕ เป็น Diocese of Bangnokhuek

๒๑ ตุลาคม ๑๙๖๖ เป็น Diocese of Ratburi

๒๖ มิภุนายน ๑๙๖๙ แยกสังฆมณฑลสุราษฎร์ธานี และเปลี่ยนเป็น Diocese of Ratchaburi

ค.ศ.๑๙๖๕ ทุกมิสซังในประเทศไทยได้รับการยกระดับพระฐานานุกรม สถาปนาเป็น “สังฆมณฑล” สังฆมณฑลราชบุรีก็ได้รับยกระดับเป็น “ สังฆมณฑลราชบุรี ” และมีอายุครบ ๕๐ ปีในปี ค.ศ.๒๐๑๕ ด้วย สภาพระสังฆราชแห่งประเทศไทยและสังฆมณฑลราชบุรีจึงเห็นสมควรจัดงานฉลอง “ปีศักดิ์สิทธิ์ ”ในปี ค.ศ. ๒๐๑๔ – ๒๐๑๕ โดยมุ่งมั่นฟื้นฟูชีวิตแห่งความเชื่อของชุมชนศิษย์พระคริสต์

ในโอกาสเดียวกัน ค.ศ. ๒๐๑๕ พระสันตะปาปาทรงประกาศให้เป็น “ ปีนักบวช ” สังฆมณฑลราชบุรีจึงขอร่วมโครงการของพระสันตะปาปาด้วยสำนึกผลของความเชื่อจากบรรดานักบวชที่ทำงานแพร่ธรรมในสังฆมณฑลราชบุรี

๒. **วัตถุประสงค์**

๒.๑ เพื่อฟื้นฟูชีวิตความเชื่อในทุกชุมชนศิษย์พระคริสต์ในระดับวัดและองค์กรในสังฆมณฑลราชบุรี

๒.๒ เพื่อศึกษาประวัติศาสตร์ชุมชนแห่งความเชื่อของมิสซังราชบุรี สู่ สังฆมณฑลราชบุรี

๒.๓ เพื่อโมทนาคุณพระเป็นเจ้าและระลึกคุณบรรดานักบวชมิชชันนารีที่เคยเข้ามาทำงานแพร่ธรรมในสังฆมณฑลราชบุรี

๒.๔ เพื่อให้แต่ละชุมชนศิษย์พระคริสต์ในสังฆมณฑลราชบุรี ร่วมโครงการและกิจกรรมที่สภาพระสังฆราชและสังฆมณฑลกำหนด เพื่อการฟื้นฟูชีวิตชุมชนศิษย์พระคริสต์ในช่วงปีศักดิ์สิทธิ์และปีนักบวช

๓. **เป้าหมาย**

๓.๑ เชิงปริมาณ : ร้อยละ ๘๐ ชุมชนศิษย์พระคริสต์ในสังฆมณฑลราชบุรีเข้าร่วมโครงการ

๓.๒ เชิงคุณภาพ : ชุมชนศิษย์พระคริสต์ในสังฆมณฑลราชบุรีได้รับและให้ความร่วมมือในการฟื้นฟูชีวิตทางความเชื่อในรูปแบบชุมชนศิษย์พระคริสต์ มีสำนึกในพระพรแห่งความเชื่อผ่านทางคณะมิชชันนารี พร้อมสนับสนุนและส่งเสริมกระแสเรียกการเป็นนักบวช

๔. **ระยะเวลาดำเนินงานและผู้รับผิดชอบ**

๔.๑ ขั้นเตรียม

|  |  |  |  |
| --- | --- | --- | --- |
| **ลำดับ** | **เนื้อหา** | **ยะเวลา** | **ผู้รับผิดชอบ** |
| ๐๑ | ศึกษาและเข้าประชุมกับสภาพระสังฆราช | ก.ย. ๑๓ – มี.ค. ๑๔ | -คุณพ่อไพยง  -คุณพ่อสมควร  -กำนันธนาวุฒิ |
| ๐๒ | ศึกษาระดับสังฆมณฑลในทุกฝ่ายและองค์กร/หน่วยงานเพื่อระดมสมองพิจารณาโครงการและกิจกรรม | มี.ค. ๑๔ | -กรรมการบริหาร  -ฝ่ายฯ  -องค์กรและหน่วยงาน  -คณะนักบวช |
| **ลำดับ** | **เนื้อหา** | **ยะเวลา** | **ผู้รับผิดชอบ** |
| ๐๓ | นำเสนอโครงการจากฝ่ายฯและองค์กร/หน่วยงานเพื่อขอดำเนินการทั้งในระดับสังฆมณฑลและระดับฝ่าย | เม.ย. ๑๔ | พระสังฆราช  คณะที่ปรึกษา |
| ๐๔ | ประกาศเปิดปีศักดิ์สิทธิ์ระดับสังฆมณฑล | ๖ ธันวาคม .๒๐๑๔  อาสนวิหาร | พระสังฆราช |

๔.๒ ขั้นดำเนินการ

|  |  |  |  |
| --- | --- | --- | --- |
| **ลำดับ** | **เนื้อหา** | **ระยะเวลา** | **ผู้รับผิดชอบ** |
| ๐๑ | สังฆมณฑล วัด คณะนักบวช โรงเรียนหน่วยงาน/องค์กร ดำเนินการฟื้นฟูชุมชนศิษย์พระคริสต์ตามแผนอภิบาลและประกาศข่าวดี สังฆมณฑลราชบุรี ค.ศ.๒๐๑๑-๒๐๑๕ พร้อมทำการประเมินแผนเดิมเพื่อพัฒนาวางแผน ค.ศ. ๒๐๑๖ – ๒๐๒๐ | ปี ค.ศ. ๒๐๑๔ -๒๐๑๕ | สังฆมณฑล ฝ่ายฯ วัด คณะนักบวช โรงเรียนหน่วยงาน/องค์กร |
| ๐๒ | กำหนดประเด็นไตร่ตรอง สรุปสาระสำคัญและแนวปฏิบัติ   * ศึกษาประวัติศาตร์ชุมชนแห่งความเชื่อของชุมชนวัด โรงเรียน หน่วยงาน/องค์กรในสังฆมณฑลราชบุรี * รูปแบบการดำเนินชีวิตตามความเชื่อของชุมชน * แนวทางการดำเนินชีวิตตามความเชื่อในศตวรรษที่ ๒๑ ระดับสังฆมณฑล วัด โรงเรียนและหน่วยงาน/องค์กร * การดำเนินชีวิตในรูปแบบวิถีชุมชนวัด * แนวทางสนับสนุน พัฒนาส่งเสริมกระแสเรียกพระสงฆ์และนักบวช | ค.ศ.๒๐๑๔ – ๒๐๑๕ | -ทุกพระฐานานุกรมในสังฆมณฑลราชบุรี |
| ๐๓  **ลำดับ** | ศึกษาและอ่านพระคัมภีร์ด้วยใจรัก สู่การมีประสบการณ์ “ พบพระ” และภาวนาตลอดจนวิธีอื่นๆที่ใช้พระคัมภีร์เพื่อการอภิบาล  **เนื้อหา** | ค.ศ. ๒๐๑๔ – ๒๐๑๕  **ระยะเวลา** | -พระสังฆราช  -สภาสงฆ์  -หัวหน้าเขต  - นักบวช  **ผู้รับผิดชอบ** |
|  |  |  | -ฝ่ายอภิบาลคริสตชน  -กรรมการ BEC.  -ชมรมสภาภิบาลวัด  -สภาเพื่อฆราวาส |
| ๐๔ | ส่งเสริม สนับสนุนให้มีการศึกษาเอกสารของสภาสังคายนาวาติกันที่ ๒ และหนังสือคำสอนของพระศาสนจักรคาทอลิก และบูรณาการเข้าสู่ชีวิตและพันธกิจต่างๆของพระศาสนจักร | ค.ศ.๒๐๑๔ - ๒๐๑๕ | -ทุกฐานันดรและทุกคนในสังฆมณฑลราชบุรี  -นักบวช |
| ๐๕ | แสวงหาวิธีการถ่ายทอดประเด็นคำสอนที่ได้ไตร่ตรองสู่ฆราวาส และสร้างแรงจูงใจให้สนใจเข้าร่วมกระบวนการฟื้นฟูและพัฒนาชีวิตความเชื่อ | ค.ศ.๒๐๑๔ – ๒๐๑๕ | -พระสังฆราช  -สภาสงฆ์  -หัวหน้าเขต  -นักบวช  -ชมรมสภาภิบาล  -สภาเพื่อฆราวาส |
| ๐๖ | มีการเยี่ยมเยียนโดยผู้อภิบาลและผู้นำชุมชน เพื่อสร้างสัมพันธ์และปลุกจิตสำนึกความเป็นชุมชนศิษย์พระคริสต์  - เยี่ยมเยียนผู้สูงอายุ ผู้เจ็บป่วย ผู้พิการ เด็กสตรีและผู้ยากไร้  - เยี่ยมเยียนพระสงฆ์และนักบวช | ค.ศ. ๒๐๑๔ – ๒๐๑๕ | -พระสังฆราช  -สภาสงฆ์  -นักบวช  -หัวหน้าเขต  -ชมรมสภาภิบาล  -สภาเพื่อฆราวาส  -ชมรมผู้สูงอายุ |
| ๐๗ | จัดทำรายการโทรทัศน์ วิทยุ สิ่งพิมพ์ และสื่อต่างๆ โดยเน้นความเชื่อ หลักการและเนื้อหาของเอกสารสภาสังคายนาวาติกันที่ ๒ คำสอนพระศาสนจักรคาทอลิก ในรูปแบบที่เข้าใจง่ายและสามารถนำไปประยุกต์ใช้ได้ในชีวิตประจำวัน | ค.ศ. ๒๐๑๔ – ๒๐๑๕ | -พระสังฆราช  -สภาสงฆ์  - นักบวช  -กรรมการบริหาร  -ฝ่ายสื่อสารสัมพันธ์ |

๔.๓ ขั้นสรุปและนำผลสรุปไปวางแผนงานอภิบาลและประกาศข่าวดี ค.ศ. ๒๐๑๖ –๒๐๒๐

|  |  |  |  |
| --- | --- | --- | --- |
| **ลำดับ** | **เนื้อหา** | **ระยะเวลา** | **ผู้รับผิดชอบ** |
| ๐๑ | สรุปและประเมินแผนอภิบาลและประกาศข่าวดี ค.ศ. ๒๐๑๑ – ๒๐๑๕ เพื่อจัดทำแผนฯค.ศ.๒๐๑๖ - ๒๐๒๐ | ธ.ค. ๒๐๑๕ | -อุปสังฆราช  -กรรมการบริหาร  -กรรมการของฝ่าย |
| ๐๒ | กิจกรรมปิดปีศักดิ์สิทธิ์ | ฉลองพระคริสต์กษัตริย์แห่งสากลโลก ปี ๒๐๑๕ | -อุปสังฆราช  -กรรมการบริหาร  -ชมรมสภาภิบาลวัด  -กรรมการจัดงานระดับสังฆมณฑลตามข้อกำหนด |
| ๐๓ | กิจกรรมเยาวชน “ ความเชื่อของคนรุ่นใหม่ ” | พ.ย.- ธ.ค. ๒๐๑๕ | -อุปสังฆราช  -กรรมการบริหาร  -กรรมการหน่วยงานเยาวชน |
| ๐๔ | กิจกรรมความเชื่อกับกระแสเรียก   * วันนักบวชสากล/วันกระแสเรียก * วันแพร่ธรรมสากล | ก.พ. ๒๐๑๔ ,๒๐๑๕  ต.ค. ๒๐๑๔, ๒๐๑๕ | -อุปสังฆราช  -นักบวชในสังฆมณฑล  -กรรมการบริหาร  -ฝ่ายประกาศพระวรสาร |

๕. **งบประมาณ**

๕.๑ เงินสนับสนุนจากสังฆมณฑล ( จากงบแพร่ธรรมพิเศษ)

๕.๒ งบดำเนินการปกติของฝ่าย / วัด / หน่วยงาน-องค์กร/ โรงเรียน

๕.๓ งบบริจาคสมทบ

๖. **แนวทางการประเมินโครงการ**

๖.๑ จำนวนวิถีชุมชนวัดที่เพิ่มขึ้นอย่างมีนัย มั่นคงและยั่งยืน

๖.๒ คริสตชนในสังฆมณฑลดำเนินชีวิตบนพื้นฐานชีวิตของความเชื่อ โดยอาศัยพระวาจา การภาวนาและศีลศักดิ์สิทธิ์

๖.๓ ความร่วมมือในงานอภิบาลและประกาศข่าวดีของบรรดาพระสงฆ์ นักบวชและฆราวาสด้วยจิตสำนึกของกระแสเรียกตามพระฐานะนุกรม

๗. **ผลที่คาดว่าจะได้รับ**

๗.๑ จำนวนวิถีชุมชนวัดเพิ่มขึ้น มั่นคงและยั่งยืน

๗.๒ แผนปฎิบัติงานอภิบาลและประกาศข่าวดี คริสตศักราช ๒๐๑๖-๒๐๒๐ สังฆมณฑลราชบุรี

๗.๓ คริสตชนทุกคนตระหนักในบทบาทและหน้าที่ด้วยความเชื่อและความวางใจในพระเจ้า

๗.๔ แต่ละวัดรู้จักประวัติที่มาของชุมชนแห่งความเชื่อของตน ร่วมใจกันพัฒนาให้ยั่งยืน และพร้อมสนับสนุนกระแสเรียกของการเป็นสงฆ์และนักบวช

ฉบับผ่านมติสภาสงฆ์

๑๒ สิงหาคม ๒๐๑๔